భాగ్యనగరంలో సిహ్రా కన్వెన్షన్‌
నవతెలంగాణ- బిజినెస్‌ బ్యూరో
          సౌత్‌ ఇండియా హోటల్స్‌ అండ్‌ రెస్టారెంట్స్‌ అసోసియేషన్‌ (సిహ్రా) హైదరాబాద్‌లో జులై 2 నుంచి 4 వరకు సిహ్రా కన్వెన్షన్‌ నిర్వహించనుంది. బుధవారం నగరంలో ఏర్పాటు చేసిన విలేకరుల సమావేశంలో సదరన్‌ ఇండియా హోటల్స్‌ అండ్‌ రెస్టారెంట్స్‌ అసోసియేషన్‌ ప్రెసిడెంట్‌ కె శ్యామరాజు మాట్లాడుతూ దీనికి దక్షిణాదిలోని తెలంగాణ, ఆంధ్రప్రదేశ్‌, తమిళనాడు, కర్నాటక, కేరళ రాష్ట్రాల నుంచి ప్రతినిధులు హాజరు కానున్నారని తెలిపారు. మూడు రోజుల పాటు సాగే ఈ కన్వెన్షన్‌కు 500 పైగా ప్రతినిధులు పాల్గొంటారని పేర్కొన్నారు.
తమ అసోయేషన్‌లో 1300 మంది సభ్యులున్నారని తెలిపారు. వివిధ రంగాలకు చెందిన 20 మంది స్పీకర్లు తమ సందేశాలు ఇస్తారని తెలిపారు. హౌటల్‌, టూరిజం రంగంలో వస్తోన్న మార్పులపై ఇందులో ప్రధానంగా చర్చకు రానుందన్నారు. ఈ సమావేశంలో కన్వెన్షన్‌ ఆర్గనైజింగ్‌ కమిటీ ప్రతినిధులు డివిఎస్‌ సోమరాజు, రంగచారి, నాగరాజు, వెంకట్‌రెడ్డి పాల్గొన్నారు.
మీ స్నేహితులకు రికమెండ్ చెయ్యండి